Guðrún Einarsdóttir vinnukona á Ofanleiti fæddist 13. október 1822 á Litlu-Hólum í Mýrdal og lést 10. júní 1862 á Ketilsstöðum þar . Foreldrar hennar voru Einar Jónsson bóndi víða í Mýrdal , en á Litlu-Hólum 1822 og síðar á Ketilsstöðum í Mýrdal , f. 1790 í Vindási í Hvolhreppi , d. 3. júní 1866 á Hryggjum í Mýrdal , og kona hans Salgerður Bjarnadóttir frá Skíðbakka í A-Landeyjum , húsfreyja , f. 19. desember 1789 í Eyjum , d. 10. júní 1862 á Ketilsstöðum . Guðrún var með foreldrum sínum á Giljum í Mýrdal 1835 og 1840 . Hún var 22 ára vinnukona á Felli í Mýrdal 1845 . Guðrún kom til Eyja 1856 úr Dyrhólasókn , samtímis Guðmundi Þorkelssyni , og mun hún þá hafa gengið með barni hans . Þau höfðu ráðist vinnufólk að Ofanleiti . Hún hvarf aftur til Dyrhólasóknar 1957 með Vilborgu eins árs með sér . Þær mæðgur voru á Ketilsstöðum í Mýrdal 1860 . Guðrún lést 1862 , og Vilborg fór til föður síns í Háagarði 1862 , 6 ára , flutt með Fjallaskipi . I. Guðrún eignaðist barn 1849 og feðraði ekki . Barnið var 1 . Einar Guðrúnarson , f. 2. október 1849 , d. 28. ágúst 1850 .